Հովհաննես Իստանբուլյանը ամենաշատը կնոջ կարծիքն էր հարգում: Նրա կինը գրականության և արվեստի հարցում նուրբ ճաշակ ուներ: Նրա հյուրասիրության շնորհիվ նեղուցի այս առանձնատունը դարձել էր մտավորականների, արվեստի և գրի մարդկանց հավաքատեղի: Հայտնի ու դեռևս անհայտ անհամար կարևոր մարդիկ են եկել-գնացել այս տուն: Գալիս էին այստեղ կարդալու, քննարկելու, ուտելու և խմելու համար, մյուսների ստեղծագործությունները' մասամբ, սեփական ստեղծագործությունները կրկնակի խանդավառությամբ քննարկելու համար: